open-index/open-wikipedia-markdown huggingface dataset:
Bandungas

**Bandungas** (indon. *Bandung*, oland. *Bandoeng*) – ketvirtasis pagal dydį Indonezijos miestas Vakarų Javos provincijoje, turintis 1,70 mln. gyventojų (2005). Išsidėstęs vakarinės Javos aukštumose maždaug 715 m virš jūros lygio, buvo įkurtas, iš dalies, dėl gana švelnaus klimato.

## Svarba

Tai pagrindinis Sundos gyventojų pramonės ir kultūros centras. Pramonė: tekstilės, dažų, chemikalų, mašinų, lėktuvų, keramikos, aukštųjų technologijų. 1920 m. įkurtas Bandungo technologijos institutas, 1957 m. Padžadžarano (*Pajajaran*) valstybinis universitetas, 1955 m. Parahjangano (*Parahyangan*) katalikiškasis universitetas. Jame yra valstybinis mokslo centras, turintis atominį reaktorių.

## Istorija
Miestą 1810 m. įkūrė olandai kaip Olandų Ost Indijos karinį ir administracinį centrą. XIX a. pabaigoje nutiesus geležinkelį, prasidėjo miesto pramonės plėtra. 1955 m. čia vyko Azijos ir Afrikos šalių konferencija, kurioje buvo išreikšta stipri pozicija prieš kolonializmą.

## Sportas
* Persib Bandung – futbolo klubas; rungtyniavo stipriausiame šalies futbolo divizione „Super League“;
* „Gelora Bandung Lautan Api“ stadionas, talpinantis 38 tūkst. žiūrovų.

## Išnašos

## Nuorodos
*
Pozityvus mąstymas

**Pozityvus mąstymas** – psichotechnika, mąstymo būdas, paremtas savitaiga, kurio tikslas teigiamai veikti sąmonę bei pasąmonę. Vadinamojo *išsipildančio pranašavimo* (***Self-fulfilling prophecy***) dėka pozityvusis mąstymas turi padėti siekiant asmeninių tikslų.

## Istorija
Pozityvaus mąstymo išeities pozicija grįsta tuo, kad žmogaus smegenys gali būti „programuojamos“, t. y. leidus pasąmonėje įsišaknyti tam tikram įsitikinimui, šis turi sąlygoti praktinį jo įgyvendinimą ar bent jau palengvinti pasirinkto tikslo pasiekimą.

1921 Oskaras Šelbachas (*Oscar Schellbach*) įkūrė Mentalinio pozityvizmo institutą, platino vad. *Sielofonijos plokšteles* („Seelephonie-Platten“) bei parašė knygą Mano sėkmės sistema („Mein Erfolgs-System“, 300.000 egz.). 1937 m. Napoleonas Hilas išleido knygą **''Galvok ir būk turtingas** !'' (daugiau nei 1 mln. egz. tiražu), vėliau važinėjo po JAV ir vedė seminarus, platindamas universalios sėkmės filosofijos pagrindus.

## Atstovai
Napoleonas Hilas, Joseph Murphy, Erhard Freitag, Oscar Schellbach, Norman Vincent Peale, Anthony Robbins, Brian Tracy, Tom Peters, Vera F. Birkenbihl, Jürgen Höller, Deilas Karnegis.

## Technika

Kiekvieną dieną turi būti tariamos tam tikros afirmacijos. Tikslai - įvairūs: gera savijauta ir jos siekis, nuotaikos pakėlimas, įsitikinimų įtvirtinimas, sėkmės „pritraukimas“.

Pozityviojo mąstymo atveju mechaniškasis sąmonės „programavimas“ tik tariant tam tikras frazes gali būti neveiksmingas. Būtina imtis konkrečios veiklos, kuria siekiama tam tikrų tikslų ir kuriuos būtina aiškiai ir periodiškai sau įvardinti, įsivaizduoti siekiamą rezultatą kaip jau įvykusį. Kadangi pasąmonė nesugeba atskirti tikrovės nuo realybės, sėkmės faktas užregistruojamas kaip tikras, ir tai skatina didesnį pasitikėjimą savimi. Pozityvių minčių įsitvirtinimas pasąmonėje suteikia vidinių jėgų ir ryžto žmogaus veikloje.

## Taip pat skaitykite
* Autosugestija 
* Meditacija
* Atsipalaidavimas

## Nuorodos
* Populiariosios psichologijos straipsnis, autorius Olegas Lapinas
Napoleon Hill

**Napoleonas Hilas** (**Napoleon Hill**, 1883 m. spalio 26 d. Virdžinija – 1970 m. lapkričio 8 d. Pietų Karolina) – JAV rašytojas, žurnalistas, padėjęs pagrindus asmeninės sėkmės literatūrai bei pozityvaus mąstymo teorijai.

Jo veikalas *Galvok ir būk turtingas* yra viena iš labiausiai perkamų knygų pasaulyje.

## Vaikystė ir jaunystė
Hilas gimė skurdžioje šeimoje. Jo motina (Sarah Sylvania Blair) mirė, kai Hilui buvo vos 10 metų. Jo tėvas James Monroe Hill, vedė po dvejų metų antrąkart. Būdamas 13 metų Napoleonas ėmė dirbti vietiniame laikraštyje, rašė straipsnius. Gaunamas pajamas investavo į savo teisinį išsilavinimą.

## Profesinė veikla
1908 duodamo interviu metu pramonės magnatas Endriu Karnegis pasiūlė Hilui apklausti turtingiausius kontinento žmones (500 *self - made* milijonierių), publikuoti straipsnių ciklą ir išvesti universalią sėkmės formulę, tam pašvenčiant ne mažiau kaip 20 metų.

Buvo apklausti tokie asmenys kaip Tomas Edisonas, Aleksandras Grehemas Belas, Džordžas Eastmanas, Henris Fordas, Elmeris Geitsas, Džonas Rokfeleris, Čarlis M. Švabas, F. V. VulVortas, Wiljamas Vrigli Jr., Džonas Vanamaker, Wiljamas Dženingsas Bryanas, Teodoras Ruzveltas, Wiljamas H. Taftas, Vudru Vilsonas bei Dženingsas Randolfas. Projektas užtruko daugiau kaip 20 metų. Napoleonas Hilas tuo metu užsiėmė pačia įvairiausia veikla, taip užsidirbdamas pragyvenimui.

Per visą savo gyvenimą Hilas išbandė daug profesijų. Baigęs verslo koledžo pirmą kursą, 5 metus dirbo stenografistu ir buhalteriu, vadybininku, vadovavo stambiame medžio apdirbimo kombinatui, steigė medienos apdirbimo, prekybos konditerija (saldainiais) verslą, dirbo automobilių pardavimo agentu; kompanijos generalinio direktoriaus konsultantu, JAV Prezidento patarėju; teisininku, reklamos agentu ir vadybininku, agentūros vadovu; dėstytoju verslo koledže, žurnalo redaktoriumi, paskaitininku, laisvai samdomu lektoriumi, fondo vadovu.

## Kūryba ir publicistika
1928 Hilas publikavo savo tiriamosios žurnalistikos rezultatus knygoje *The Law of Success* Vėliau vedė autorinius *Sėkmės formulės* kursus, juos išleido kaip savarankiškų studijų programą, taip pat parašė straipsnių seriją *Mental Dynamite*. Visa tai iki 1942.

1919–1920 Hill buvo žurnalo *The Golden Rule* redaktorius bei leidėjas. 1930 publikavo *The Ladder to Success*. 1933–1936 Hilas dirbo JAV prezidento Franklino Ruzvelto patarėju.

1937 pasirodė žymiausias Hilo veikalas **[[Galvok ir būk turtingas]]** (*Think and Grow Rich*). Jis spausdinamas ir iki šiol. 2004 buvo parduota daugiau kaip 7 mln. egzempliorių vien tik JAV.

1939 pasirodė knyga *How to Sell Your Way through Life* bei 1953 *How to Raise Your Own Salary*.

1952–1962 Hilas dirbo su W. Clement Stone įmonėje *Combined Insurance Co. of America*. Kaip dalį šio bendradarbiavimo rezultatų 1960 buvo publikuota *Success Through a Positive Mental Attitude*.

1970 pasirodė knyga *You Can Work Your Own Miracles*.

## Citata (originalo kalba)
*„Desire is the starting point of all achievement, not a hope, not a wish, but a keen pulsating desire which transcends everything.“* – Napoleonas Hilas.

## Šaltiniai

## Nuorodos

* Napoleono Hilo fondas
Tuopa

:: *Apie viensėdį Kupiškio rajone žr. [[Topolis (Kupiškis)]]*.

**Tuopa** (*Populus*) – gluosniažiedžių (*Salicales*) eilės gluosninių (*Salicaceae*) šeimos augalų gentis.

Priklauso stambūs medžiai su stora ir giliai suaižėjusia žieve. Žydi lapams skleidžiantis. Žiedai sukrauti žirginiuose ir apdulkinami vėjo.

Gentyje yra apie 110 rūšių, žinoma daug hibridų, kultūrinių veislių.

## Lietuvoje
Lietuvoje savaime auga:
* *Populus nigra* – juodoji tuopa; labai reta savaiminė rūšis
* *Populus tremula* – drebulė; savaiminė rūšis.
Lietuvoje introdukuotos:
* *Populus alba* – baltoji tuopa; auginama kaip dekoratyvinis medis. Arčiausiai nuo Lietuvos jos arealo šiaurinis pakraštys yra šiek tiek į pietus nuo Gardino (š.v. Gudija) ir pietus nuo Augustavo (š.r. Lenkija). Klimatui šylant, jos natūralus arealas juda šiaurės ir rytų kryptimi. **Pav.**
* *Populus balsamifera* – balzaminė tuopa; dažnai auginama.
* *Populus x canescens* – pilkoji tuopa; auginama.
* *Populus x berolinensis* – berlyninė tuopa.
ir kt.

## Vaistinės žaliavos rinkimas

Vasario-kovo mėnesiais geriausias laikas rinkti tuopų pumpurus.

Vaistinei žaliavai tinka tik vegetatyviniai (ne žiediniai) pumpurai. Vegetatyviniai pumpurai yra mažesni už žiedinius, pailgi, minkštesni, stipriau laikosi prie šakelių. Ant šakučių dažnai būna keletas žiedinių, o tarp jų, viršūnėje vienas lapinis pumpuras, kurį perlaužus, matyti gelsvi lapeliai su gelsva, kvapia, dervinga medžiaga tarp jų. Perlaužus žiedinį pumpurą, jis atrodo sausas, turi žiedyno užuomazgą, užimančią visą pumpuro vidų, lipnių dervingų medžiagų jame nėra.

Tuopų pumpurai džiovinami paskleidus juos plonu sluoksniu šaltoje palėpėje. Išdžiūsta per 1-2 mėnesius. Baigti džiovinti būtų geriau apšildomoje patalpoje 30-37&nbsp;°C temperatūroje. Tokioje temperatūroje galima džiovinti ir šviežiai surinktus pumpurus. Iš 1,5-2,0 kg šviežių pumpurų gaunama 1 kg sausos žaliavos.

Gerai išdžiovinti pumpurai spaudžiant tarp pirštų traška, bet nesubyra. Spaudžiami subyra tik žiediniai arba perdžiovinti pumpurai. Išdžiuvę pumpurai yra gelsvai rudi, su lipnia, kvapia medžiaga viduje.

## Nuorodos
* Dalickų tuopa
Makasaras

**Makasaras** (1971–1999 m. **Udžungpandangas**,  arba *Ujung Pandang*) – miestas vidurio Indonezijoje, Sulavesio salos pietvakariuose, prie Makasaro sąsiaurio. 1,32 mln. gyventojų (2005). Tai didžiausias salos miestas ir uostas, pagrindinis verslo ir transporto centras, svarbus tarpinis punktas prekėms, keliaujančioms iš ryčiau esančių Indonezijos provincijų į vakarines. Gaminamas popierius, statybinės medžiagos, išvystyta tekstilės ir maisto pramonė. 1956 m. čia įkurtas Hasanudino (*Hasanuddin*) universitetas, yra amatų muziejus, Fredenburgo (*Vredenburg*) fortas.

## Istorija
Pirmieji europiečiai, pasiekę šias vietas, buvo portugalai (1512 m.). Čia jie pastatė tvirtovę Fort Roterdamą, kurią XVII a. pradžioje perėmė Olandų Ost Indijos kompanija, o 1667 m. olandai visiškai užvaldė Makasaro apylinkes. 1946–1950 m. Makasaras buvo Nyderlandų remtos Rytų Indonezijos valstijos sostinė.

## Sportas
* PSM Makassar futbolo klubas,
* „Andi Mattalata“ („Andi Mattalatta“) stadionas.

## Nuorodos
* Indonesia Official Tourism Website
* Pinisi at Poatere  Harbour, 2012. Photographs by Peter Loud
Palembangas

**Palembangas** (indon. *Palembang*) – miestas vakarų Indonezijoje, Pietų Sumatros provincijos administracinis centras (yra Sumatros salos pietryčiuose), uostas prie Musio (*Musi*) upės. 1,24 mln. gyventojų (2005). Tai prekybos ir verslo centras, svarbus regione, kuriame gausu aliejų ir kaučiuką auginančių plotų, išvystyta apdirbimo pramonė. Mieste yra geležies liejykla, laivų statykla, apdirbama nafta, išvystyta tekstilės ir medienos pramonė. Srividžajos (*Sriwijaya*) universitetas įkurtas 1960 m. Yra tarptautinis oro uostas.

## Istorija
VIII a. Palembangas buvo Srividžajos karalystės sostinė (indų ir Sumatros karalystė).

## Sportas
* Sriwijaya FC futbolo klubas;
* „Gelora Sriwijaya“ stadionas.
Korimas

**Korimas**, **pakorimas** – mechaninės asfiksijos būdas, kai kaklas suspaudžiamas nuo žuvusiojo kūno svorio užsitraukiančia kilpa. Paprastai kilpos laisvasis galas pritvirtinamas taip, kad nejudėtų. Pakorimas ir pasikorimas yra mirties bausmės, nužudymo ar savižudybės būdas.

Daugeliu atveju mirtis ištinka visai ne nuo uždusimo, o miego arterijų, tiekiančių kraują smegenims, užspaudimo. Netekęs atramos, pakartasis po kelių sekundžių praranda sąmonę (tačiau jei sąmonės nepraranda, kurį laiką trunka kankinanti agonija), o po kelių minučių galima fiksuoti biologinę mirtį dėl negrįžtamų smegenų žievės pažeidimų. Širdies veikla nesustoja dar kurį laiką po kvėpavimo sustojimo.

Nuo antrosios XIX a. pusės daugelyje šalių taikant mirties bausmę naudotas kitoks korimo būdas - nuteistasis ne tik netenka atsparos ir pakimba ant virvės, bet krenta iš didelio aukščio (kelių metrų) per liuką. Tokiu atveju mirtis ištinka ne nuo asfiksijos po kelių minučių, o nuo sprando slankstelių sulaužymo praktiškai akimirksniu. Kariant tokiu būdu reikia apskaičiuoti virvės ilgį priklausomai nuo kūno masės taip, kad galva nebūtų nutraukta nuo kūno (Didžiojo Britanijoje tokiems skaičiavimams buvo sukurta speciali lentelė *Official Table of Drops*).

## Istorija
Pirmieji nužudymą kariant pradėjo naudoti keltai, kurie taip aukodavo žmonių aukas dangaus dievui Ezusui. Apie mirties bausmę pakariant mini Servantesas (XVII a.).

Pakorimas kai kuriose situacijose suprantamas kaip negarbinga mirtis, lyginant su sušaudymu. Kartuvėse bausti išdavikai, dezertyrai.

## Būdai

Korimas gali būti įvykdytas dviem būdais, kiekvienu kurių mirties priežastys gali skirtis, taip pat skiriasi ir lavono išvaizda, kas aktualu teismo medicinos ekspertams.

* **Metant nuo didelio aukščio su kilpa ant kaklo**. Krentant iš didelio aukščio su virve ant kaklo, ši ne užsmaugia, bet sulaužo sprandą (tiesa, ne visada taip atsitinka, priklauso nuo aukščio ir kitų dalykų), todėl mirtis ištinka greičiau nei kitais korimo atvejais. Šis būdas naudojamas vykdyti mirties bausmes.
* **Korimas kabant (vertikalioje padėtyje)**. Auka krenta iš nedidelio aukščio ir dažniausiai užsmaugiama, o ne nužudoma sulaužant sprandą. Mirtis paprastai trunka ilgiau nei pirmuoju atveju ir yra labiau kankinanti.

Korimo metodu taip pat paremtas ir būdas nusižudyti (pasikorimas).

Jei pakarta neseniai, tokį žmogų galima gaivinti, kaip tai aprašyta skyriuje uždusimas.
Tikro tikėtojo sindromas

**Tikro tikėtojo sindromas** (angl. *True-believer syndrome*) – terminas, apibūdinantis iracionalų tikėjimą kažkuriais paranormaliais reiškiniais net tada, kai egzistuoja įrodymai, neigiantys jų paranormalumą. Ryškiausias tikro tikėtojo sindromo pavyzdys buvo Karloso afera – visiems organizatoriams ir pačiam „Karlosui“ prisipažinus, kad tai buvo iš anksto paruošta klastotė, vis tiek atsirado žmonių, ir toliau tikinčių paranormaliais Chosė Alvarezo sugebėjimais.

Terminas sugalvotas *M. Lamar Keene*, ir naudojamas tik populiariojoje literatūroje bei šnekamojoje kalboje. Jis nevartojamas nei psichologijoje, nei psichiatrijoje. Nėra jokių klinikinių tyrimų, rodančių, kad tikro tikėtojo sindromas kažkaip sietųsi su kokiais nors psichologiniais ar psichiatriniais sutrikimais.

Tikro tikėtojo sindromas įeina į žinių sociologijos tyrimų sritį.

## Nuorodos

* Skeptic’s Dictionary: True believer syndrome
Semarangas

**Semarangas** (indon. *Semarang*) – miestas ir uostas pietų Indonezijoje, Javos saloje, Vidurio Javos provincijos administracinis centras. 1,29 mln. gyventojų (2005). Išsidėstęs prie Javos jūros ir Semarango upės žiočių. Tai didelis ir modernus jūrų uostas, vidurio Javos verslo centras. Yra laivų statykla, geležinkelio dirbtuvės, gaminamos mašinos, elektros įranga, avalynė, tekstilė, stiklas. Pagrindinės eksporto prekės: cukrus, kopra, tabakas kava, kaučiukas.

## Istorija
Žinomas nuo IX a. (tada vadintas **Bergota**). XV a. pab. įvestas islamas.

## Sportas
* PSIS Semarang futbolo klubas;
* „Dr. H. Moch Soebroto“ stadionas.
Raudona silkė

**„Raudona silke“** – vadinamas toks argumentas, kuris skirtas tik nukreipti diskutuojančių pusių dėmesį nuo temos. Tai yra laikoma argumentacijos klaida. Pats argumentas gali būti tiek logiškai teisingas, tiek klaidingas. Argumentacijos klaida jis yra todėl, kad neturi nieko bendro su aptariamo klausimo teisingumu.

Pavyzdžiui, diskutuojama dėl *[[Mirties bausmė|mirties bausmės]] efektyvumo stabdant nusikalstamumą*. Viena iš pusių išdėsto tokį argumentą:

: *Gali šnekėti kiek tiktai nori, kad mirties bausmė nėra efektyvi priemonė prieš nusikalstamumą – bet kaipgi tų nusikaltimų aukos? Kaip manai, kaip jaučiasi nužudytojo artimieji, kai žudikas yra kalėjime, išlaikomas už mokesčių mokėtojų pinigus? Ar tai teisinga?*

Tai yra „*raudona silkė*“, kadangi diskutuojama buvo dėl mirties bausmės efektyvumo stabdant nusikalstamumą, ne apie tai, ar teisinga nusikaltėlius išlaikyti iš biudžeto. Konkrečiai šiame pavyzdyje dar galima rasti ir apeliavimą į mases.

„*Raudona silkė*“ labai dažnai naudojama politiniuose bei religiniuose debatuose, kasdieniame gyvenime.

Manoma, frazė atsirado pagal rūkytos žuvies naudojimą pėdsekiams šunims klaidinti. Stiprus rūkytos silkės kvapas nustelbia tai, ką šuo turi užuosti ir nuveda jį ne tuo keliu.

## Taip pat skaitykite

* Apeliavimas į mases

## Šaltiniai
Lakštingala

**Lakštingala** (*Luscinia luscinia*) – musinukinių (*Muscicapidae*) šeimos gana dažnas ir įprastas Lietuvos žvirblinis paukštis. 

## Paplitimas
Eurazijoje paplitusi nuo Skandinavijos iki Altajaus. Arealas šiaurėje siekia pietų Švediją ir Suomiją, Volgos aukštupį ir Obės vidurupį. Pietinė arealo riba eina per Altajų, Irtyšiaus aukštupį, šiaurės Kazachstaną, Uralo žemupį, Kaukazą, Juodosios jūros pakrantę ir Dunojaus vidurupį. Žiemoja Rytų Afrikoje.  

Vakarų Europoje gyvena šiai lakštingalai artima vakarinė lakštingala (*Luscinia megarhynchos*). 

## Išvaizda

Kūno viršutinė dalis pilka, rusvo atspalvio, uodega pilkšvai rusva. Apatinė kūno pusė šviesiai pilka, krūtinė tamsesnė. Snapas ir kojos rudi. Jaunikliai margi, plunksnų kraštai tamsesni. Sveria 25-28 g. 

## Elgsena

Lietuvoje aptinkama balandžio – rugpjūčio mėn. Gyvena krūmuose prie vandens, karklų, lazdynų, ievų sąžalynuose. Taip pat įsikuria laukuose esančiose giraitėse jei netoliese yra vandens telkinių. Tankiose giriose aptinkamos retai. Lizdą iš nendrių, alksnių lapų, žolių stiebų krauna pakrantėse ant žemės. Deda 4-5 žvilgančius žalsvo ar rusvo atspalvio kiaušinius, gegužės-birželio mėnesį. Peri 13 dienų. Išaugina vieną vadą. Jaunikliams pavojų kelia katės ir šarkos. 

Maitinasi dieną, tačiau aktyvi ryto ir vakaro prieblandoje. Naktimis gieda ir keliauja. Giesmė labai maloni, melodinga, lengvai atpažįstama. Gieda krūmų sąžalynuose. Žeme keliauja straksėdama, kilsteldama aukštyn uodegą.

## Mityba

Iš purios žemės ir prikritusių lapų renka vabalus, sliekus, lesa prinokusias aviečių, serbentų uogas. 

## Tautosaka

Lakštingala ypač minima lietuviškoje tautosakoje, jos giesmė labai mėgstama ir žmonių pamėgdžiojama. Tai gana mielas ir labai paprastas savo išvaizda giesmininkas.

## Šaltiniai
Indinė nendrinukė

**Indinė nendrinukė** (*Acrocephalus agricola*) – devynbalsinių (*Sylviidae*) šeimos paukštis. Labai retas, Lietuvoje pastebimas per migraciją.
Sodinė devynbalsė

**Sodinė devynbalsė** (*Sylvia borin*) – devynbalsinių (*Sylviidae*) šeimos paukštis, priklausantis devynbalsių genčiai.

Savo išvaizda panaši į rudąją devynbalsę (*Sylvia communis*). Kūno viršutinė pusė rusvai pilka, gelsvo atspalvio, apatinė kūno pusė šviesiai pilka, o krūtinė ir šonai ruso atspalvio.

Lietuvoje dažna rūšis. Gyvena miškuose, soduose. Krašte pasirodo gegužės mėn., išskrenda rugsėjo mėn.

Minta daugiausia bestuburiais, ypač vabzdžiais. Lesa drugių vikšrus, rudenį – uogas ir vaisius (šeivamedžio, sedulos, serbento, šermukšnio, žalčialunkio).

## Šaltiniai
Programavimo stilius

**Programavimo stilius** – programavimo kalbos konstrukcijų išdėstymo taisyklės. Stilius neturi įtakos programos darbui, tačiau svarbus ją suprasti siekiančiam žmogui. Kai kada pagal sakinių išdėstymą klaidingoje programoje galima nuspėti tikrąjį autoriaus sumanymą ir taip daug lengviau ją pataisyti. Stiliaus taisyklių ypač svarbu laikytis kuomet su kodu dirba ne vienas programuotojas. Egzistuoja keletas *de facto* programavimo standartų įvairioms kalboms, tačiau didesnėse programavimo kompanijose galioja savos formalios ar neformalios programavimo stiliaus taisyklės.

Šiuo metu esama įrankių programos tekstą norimu stiliumi formatuoti automatiškai.

## Pavyzdys

### Java programos fragmentas, užrašytas [[GNU]] stiliumi:
  int suma(int n)
  {
    int s = 0;
    for (int i = 0; i < n; i++)
      {
        s = s + i;
      }
    return s;
  }
### Tas pats fragmentas, užrašytas orignaliu [[Sun]] stiliumi
  int suma(int n) {
    int s = 0;
    for (int i = 0; i < n; i++) {
      s = s + i;
    }
    return s;
  }

Kai kada į stiliaus apibrėžimą įtraukiamos vardų suteikimo ir komentarų rašymo taisyklės, jei tokios projekte yra.
Vakarinė lakštingala

**Vakarinė lakštingala** (*Luscinia megarhynchos*) – musinukinių (*Muscicapidae*) šeimos žvirblinis paukštis.
Geltonbruvė pečialinda

**Geltonbruvė pečialinda** (*Phylloscopus inornatus*) – devynbalsinių (*Sylviidae*) šeimos paukštis, priklausantis pečialindų genčiai. Paukščio sparne yra 2 šviesios juostelės. Kūnas 9-10,5 cm ilgio, viršutinė pusė rusvai žalia, antuodegis šviesesnis. Viršugalvis rudas arba žalsvas. Pilvinė pusė balta, gelsvo ar rusvo atspalvio. Kojos rausvai rudos.

Reta rūšis, į Lietuvą užklysta traukimo metu. Pirmąsyk užfiksuota Kuršių nerijoje 1962 m.

## Šaltiniai
Aaru

**Aaru** (egipt. „meldai“) egiptiečių mitologijoje – pomirtinis pasaulis, kurį valdo Ozyris (rojaus atitikmuo). Aaru yra vakaruose, kur leidžiasi saulė.

**Sekhet Aaru** – aprašoma kaip salynas, padengtas meldų laukais. Tai dausų sritis, priklausanti Ozyrio viešpatijai. Žemėje ją simbolizuoja Nilo delta.

**Sekhet Hetepet** – Aukojimų laukas (Ramybės laukas) – dausų dalis, kur gyvena Ozyris. „Žemdirbių rojus“ dangiškajame Egipte.

Į Aaru patenka tik tos sielos, kurios išlaiko išbandymą. Mirusiųjų širdys sveriamos ant teisingumo svarstyklių ir tik tos, kurios būna lengvesnės už Maat plunksną, patenka į Aaru.
Aukštasis išsilavinimas

**Aukštasis išsilavinimas** – trečia išsilavinimo pakopa, kurios metu įgyjamas akademinis laipsnis.

## Lietuvoje

Lietuvoje aukštojo mokslo sistemą sudaro nuosekliosios universitetinės ir neuniversitetinės studijos bei nenuosekliosios studijos. Baigus nuosekliųjų studijų programą suteikiamas kvalifikacinis arba mokslo laipsnis (bakalauras, magistras, daktaras) ir (arba) profesinė kvalifikacija, išduodamas tai pažymintis diplomas. Baigus nenuosekliųjų studijų programą (studijuojami pavieniai dalykai arba dalykų ciklai) išduodamas studijas patvirtinantis pažymėjimas. Studijų apimtis matuojama kreditais.

Universitetinėje aukštojoje mokykloje yra nuosekliųjų studijų 3 pakopos: pagrindinės studijos (4 m., 160 kreditų), magistrantūra (1,5–2 m., 60–80 kreditų) arba rezidentūra, arba specialiosios studijos (1–2 m., 40–80 kreditų) ir doktorantūra (3–4 m.) arba meno aspirantūra (2 m.). Vientisosios studijos apima pirmąją ir antrąją pakopas.

Neuniversitetinėje aukštojoje mokykloje yra tik pagrindinės studijos (>3 m., 120 kreditų). Pagrindinės studijų formos yra dieninės, vakarinės ir neakivaizdinės. Dar yra intensyviosios studijos (studijuojama vakarais, poilsio dienomis ir vasarą, dieninių studijų programa išeinama per trumpesnį laiką), nuotolinės (neribojamas mokymosi laikas, sparta, nesvarbu vieta) ir tęstinės (skirtos perkvalifikuoti, kvalifikacijai kelti, profesiniams įgūdžiams tobulinti).
Gate 13

**Gate 13** () – populiariausia ir didžiausia Graikijos sporto klubo Panathinaikos fanų grupuotė. Pavadinimas kilęs nuo Panathinaikos futbolo stadiono (Apostolo Nikolaidžio stadionas) sektoriaus Gate 13 pavadinimo, kuriame rinkdavosi patys aistringiausi gerbėjai. Šis, pirmasis Graikijoje sporto komandos fanklubas, buvo įkurtas 1966 metais.

## Išnašos
Uždusimas

**Uždusimas**, arba **asfiksija** () – tokia fiziologinė būklė, kai dėl kliūties kvėpavimo takuose ir sutrikus oro patekimui į plaučius, iškyla grėsmė gyvybei. Uždusimo priežastys gali būti staigus kaklo užveržimas kilpa (smaugimas), svetimkūnio patekimas, balso stygų spazmai, taip pat krūtinės ląstos, ypač plaučių, užspaudimas griūvant pastatui, transporto priemonei, per avariją. Uždusimo metu pažeidžiami kvėpavimo takai, atsiranda kliūtis orui patekti į plaučius ir toliau į kraują, organizmui pradeda trūkti deguonies.

Uždusimo priežastimi gali būti ir kvėpavimo bei kraujo apytakos reguliavmo centrų sutrikimas pailgosiose smegenyse. Taip uždūstama apsinuodijus, išsiliejus kraujui į smegenis. Žmogus gali uždusti ir nuo užkritusio liežuvio arba įkvėpęs vėmalų į plaučius.

Ištikus uždusimui nedelsiant reikia nustatyti priežastį ir ją šalinti. Pasikorusį reikia išimti iš kilpos, užkritus liežuviui arba esant sąmonės netekimui, guldyti tokioje padėtyje, kad prieitų grynas oras, imtis kitų gaivinimo priemonių.

## Taip pat skaitykite

* Apalpimas
Alan Dean Foster

**Alan Dean Foster** (, g. 1946 m. lapkričio 18 d. Niujorke) – amerikiečių mokslinės fantastikos rašytojas. 

Jis gimė Niujorke ir dabar gyvena su žmona Preskote, Arizonoje. 
 
Prisidėjo prie *[[Star Trek]]* bei *[[Star Wars Episode IV: A New Hope]]* kūrimo.

## Bibliografija
### ''Commonwealth'' novelės
* *Nor Crystal Tears* (1982) (liet. „Tranksų visata“ išleido Eridanas PFAF serijoje)
* *Voyage to the City of the Dead* (1984)
* *Midworld* (1975) (liet. „Vidurio pasaulis“ išleido Eridanas PFAF serijoje)
* *Drowning World* (2003) (liet. „Ledo pasaulis“ išleido Eridanas PFAF serijoje) 
* *Sentenced to Prism* (1985) (liet. „Įkalintas prizmėje“ išleido Eridanas PFAF serijoje)
* *Cachalot* (1980)
* *The Howling Stones* (1997)

#### [[Novelė]]s apie Flinksą (Philip Lynx)
* *For Love of Mother-Not* (1983)
* *The Tar-Aiym Krang* (1972)
* *Orphan Star* (1977)
* *The End of the Matter* (1977)
* *Flinx in Flux* (1988)
* *Mid-Flinx* (1995)
* *Reunion* (2001)
* *Flinx's Folly* (2003)
* *Sliding Scales* (2004)
* *Running From the Deity* (2005)
* *Bloodhype* (1973)
* *Trouble Magnet* (2006 ketinama išleisti)
* *Patrimony* (Neišleista)
* *Flinx Transcendent* (ketinama parašyti)

#### ''Icerigger'' trilogija
* *Icerigger* (1974) (liet. „Ledo Planeta“ išleido Eridanas PFAF serijoje)
* *Mission to Moulokin* (1979)
* *The Deluge Drivers* (1987)

#### ''Commonwealth'' įkūrimo serija
* *Phylogenesis* (1999)
* *Dirge* (2000)
* *Diurnity's Dawn* (2002)

### ''The Damned'' serija
* *A Call to Arms* (1991)
* *The False Mirror* (1992) (liet. „Apgaulingas veidrodis“ išleido Eridanas PFAF serijoje)
* *The Spoils of War* (1993)

### ''Spellsinger'' serija
* *Spellsinger* (1983) 
* *The Hour of the Gate* (1984)
* *The Day of the Dissonance* (1984)
* * The Moment of the Magician* (1984)
* *The Paths of the Perambulator* (1985)
* *The Time of the Transference* (1987)
* *Son of Spellsinger* (1993)
* *Chorus Skating* (1994)

### ''[[Dinotopija|Dinotopia]]'' serija
* *Dinotopia Lost* (1998)
* *The Hand of Dinotopia* (1999)

### ''Journeys of the Catechist'' serija
* *Carnivores of Light and Darkness* (1998)
* *Into the Thinking Kingdoms* (1999)
* *A Triumph of Souls* (2000)

### ''The Taken'' Triloija
* *Lost and Found* (2004)
* *The Light-Years Beneath My Feet* (2005)

### Rinkiniai
* *With Friends Like These* (1977)
* *Who Needs Enemies?* (1984)
* *The Metrognome & others* (1990)
* *Montezuma Strip* (1995)
* *Mad Amos* (1996)
* *Impossible Places* (2002)

### Kitos
* *The Man Who Used the Universe* (1983)
* *The I Inside* (1984)
* *Slipt* (1984)
* * Into the Out Of* (1986)
* *Glory Lane* (1987)
* *Maori* (1988)
* *To the Vanishing Point* (1988)
* *Quozl* (1989)
* *Cyber Way* (1990)
* *Cat-a-lyst* (1991)
* *Codgerspace* (1992)
* *Greenthieves* (1994)
* *Life Form* (1995)
* *Design for Great-Day* (su Eric Frank Russell) (1995)
* *Jed the Dead* (1997)
* *Parallelities* (1998)
* *Interlopers* (2001)
* *Kingdoms of Light* (2001)
* *Primal Shadows* (2001)
* *The Mocking Program* (2002)

### Neišleistos
* *Maude* (1974)

## Nuorodos
* Alan Dean Foster svetainė
Duatas

**Duatas** egiptiečių mitologijoje – pomirtinis dausų pasaulis, priešaušrio prieblandos ir sutemų sritis, kuria plaukia naktinis Saulės laivas. Jame saulė pakyla vakaruose ir leidžiasi rytuose, o nakties metu teisiamos mirusiųjų sielos.

Anubis sveria mirusiųjų širdis ant „teisingumo svarstyklių“. Mirusiojo širdis turi būti lengvesnė už Maat plunksną. Tos širdys, kurios neišlaiko išbandymo, sušeriamos Amit, sielos nebegali įeiti į Aaru ir amžinai pasmerkiamos mirti antrą kartą Duate. Gerų žmonių širdys išlaiko išbandymą ir sielos keliauja į Aarų pas Ozyrį.

Duatą vaizduoja išlenktas Ozyrio, deivės Nut arba kosminės gyvatės kūnas, į kurį įžengia mirusysis ir kuriame vyksta transformacijos. Dangiškojo Duato atitikmuo žemėje – vakarinis Nilo krantas, kuriame laidojami mirusieji ir statomos piramidės.

## Taip pat skaitykite

* Hadas, pomirtinis pasaulis graikų mitologijoje.
Pilkoji pečialinda

**Pilkoji pečialinda** (*Phylloscopus collybita*) – devynbalsinių (*Sylviidae*) šeimos paukštis, priklausantis pečialindų genčiai. 

## Išvaizda
Pilkoji pečialinda gerokai mažesnė už naminį žvirblį. Už ankstyvąją pečialindą kiek pilkesnė, jas lengviausia atskirti iš giesmės.

Patino ir patelės kūno viršutinė pusė rudai pilka, kartais žalsvo atspalvio. Antakis gelsvas, neryškus. Kūno apačia balsva, šonai rusvi. Antroji didžioji plasnojamoji plunksna ilgesnė už šeštąją. Snapas tamsiai rudas. Rainelė taip pat tamsiai ruda. Kojos juodos. Vasarą nugarinė pusė pilkesnė, pilvinė šviesesnė. Jaunikliai kiek ryškesnių spalvų. Tik išsiritusių galva ir pečiai apaugę retais, tamsiai pilkais pūkais. Žiotys nešvariai geltonos.

## Paplitimas
Arealas pertrauktas. Eurazijoje paplitusi nuo Skandinavijos iki Kolymos vidurupio. Šiaurėje arealas siekia Kolos pusiasalį, Baltąją jūrą, Pečioros žiotis, Jamalo pusiasalį, Jenisejaus žiotis, Lenos žemupį. Pietuose tęsiasi iki šiaurinės Mongolijos, Altajaus, Jaisano įdubos, šiaurinio Kazachstano, Uralo vidurupio, Volgos vidurupio, Moldavijos, Balkanų pusiasalio, Viduržemio jūros pakrančių. Izoliuotos arealo dalys yra Kaukaze, Mažojoje Azijoje, šiaurinio Irano, Kopetdago kalnuose, Viduriniojoje Azijoje. Gyvena ir šiaurės vakarų Afrikoje. Žiemoja Viduržemio jūros kraštuose, Afrikoje.

Lietuvoje dažna rūšis. Aptinkama balandžio – spalio mėn. Gyvena įvairaus tipo miškuose.

## Biologija
 Įsikuria jaunuolynuose. Mėgsta giriomis apaugusius upių šlaitus, beržynus, juodalksnynus, drebulynus bei kitų lapuočių medynus su krūmais ir pomiškiu, taip pat ir pušynus su beržų priemaiša bei eglaitėmis. Rudenį nuolat straksi laukų krūmynuose ir giraitėse, paupių karklynuose, soduose.

Aktyvi tik dieną. Tykiai sutarškėdamas, patinėlis nuotaikingai čiauška giesmę. Prie lizdo straksėdamas garsiai piepsi. Besiplunksnuojantys jaunikliai čerškia, o pradėję skraidyti žlegsėdami palaiko tarpusavio ryšį. Iš lizdo pabaidyta patelė skrenda pažemiu, o grįžusi sukiojasi viliojančiu polėkiu.

Lizdą įsirengi ant žemės arba neaukštai medžiuose. Vienoje dėtyje paprastai būna 4–6 kiaušiniai, perimi 2 savaites. Jauniklius peri, maitina ir šildo tik patelė. Šešių dienų jaunikliai jau praregi, o dar kitą dieną pradeda kaltis plunksnų galai. Lizduose jaunikliai praleidžia apie 14 dienų. Per vasarą išvedama viena arba dvi vados.

Minta skraidančiais vabzdžiais, vikšrais, vorais.

## Šaltiniai
* *Lietuvos fauna: paukščiai, 2 knyga.* Sud. V. Logminas. – Vilnius: Mokslas, 1991.
Stuburas (programavimas)

**Stuburas** () – metodas, kurio kodas tėra kitokio, skirtingo kodo pakaitalas. Stuburai dažniausiai naudojami tokiais atvejais:

# Tikrasis nuotolinio objekto metodo kodas yra kitame kompiuteryje ir pasiekiamas tik per tinklą. Vietoje esančio stuburo kodas atsakingas už nuotolinio metodo iššaukimą, argumentų perdavimą ir rezultatų priėmimą. Tokie automatiškai generuojami stuburai labai paplitę, tačiau pastaruoju metu juos ima keisti lankstesni ''proxy'' objektai.
# Tikrajam metodo kodui reikalinga tik per tinklą pasiekiama informacija, tačiau kuriamos sistemos testavimui visiškai pakanka supaprastinto šio objekto pakaitalo, apsieinančio su vietoje esančiais duomenimis. Tokio pakaitalo elgesys nepriklauso nuo tinklo būsenos ir prieinamumo, testas trunka daug trumpiau. Panašus metodas testuose naudojamas ir jei tikrasis algoritmas pernelyg lėtas. Žinoma, taip negalima patikrinti laikinai nenaudojamo tikrojo algoritmo, tačiau galima tikrinti kitas su juo sąveikaujančias programos dalis.
# Tikrasis stuburo algoritmas yra pernelyg sudėtingas, todėl konkrečiai užduočiai spręsti naudojamas labai supaprastintas jo variantas. Pavyzdžiui, užuot traukus kvadratinę šaknį, naudojama iš anksto apskaičiuota pirmųjų šimto sveikųjų skaičių apytikrių šaknies reikšmių lentelė. Tokiam stuburui būtinas aiškus komentaras, nurodantis jo galimybių ribas.
# Metodas kol kas dar neparašytas, tačiau vietoje jo yra jokių veiksmų neatliekantis tuščias metodas su tuo pat vardu, parametrais bei grąžinama reikšme. Tokių stuburų kartais prireikia tam, kad kiti komandos nariai galėtų tęsti nuo metodo buvimo priklausančią savo darbo dalį; visuomet stengiamasi jų turėti kuo mažiau. Šio tipo stuburas niekuomet neturi būti kviečiamas, jo kodas paprastai iškart meta klaidos išimtį.
Memfis

: *Apie miestą JAV žr. [[Memfis (Tenesis)]]*.

**Memfis** (, ) – senovės miestas Egipte, Senosios karalystės sostinė (3100–2258 m. pr. m. e.), prie Nilo deltos, apie 18 km nuo dabartinio Kairo. 

## Istorija

Manoma, kad miestą įkūrė Menas, pirmasis suvienyto Egipto karalius. Miesto dievas – Ptachas; yra išlikusi jo šventykla, taip pat dvi faraono Ramzio II statulos. Faraonai buvo laidojami netoliese esančiame nekropolyje – Sakaroje. Prie nekropolio prasideda piramidės, kurios tęsiasi apie 30 km link Gizos. Memfio svarba išliko, kol neiškilo Tėbai. Valdant Ptolemėjams ir romėnams, miestas buvo antrasis pagal svarbą po Aleksandrijos, bet galiausiai jį nustelbė musulmonų įkurtas Fustatas (dabartinis Kairas).

## Susiję pasaulio paveldo objektai
* : Senovės Tėbai ir jų nekropolis (1979)
* : Nubijos paminklai nuo Abu Simbelo iki Filų (1979)
* : Džebel Barkalis ir Napatos regiono vietovės (2003)
* : Merojės salos archeologinės vietovės (2011)
Apsinuodijimas

**Apsinuodijimas** arba **intoksikacija** – nuodingųjų medžiagų patekimas arba nuodingųjų dujų įkvėpimas, sukeliantis liguistą būseną. Sąvoka intoksikacija kildinama iš  'į vidų' ir  'nuodai'. Apsinuodijama dujomis, cheminėmis medžiagomis, maisto produktais, narkotikais, vaistiniais preparatais ir kt. Nuodingosios medžiagos į organizmą gali patekti per virškinamąjį traktą, kvėpavimo takus, odą arba akių gleivinę.

## Apsinuodijimas dujomis
Automobilių išmetamosiose dujose yra anglies monoksido, kuriuo apsinuodijama uždaruose garažuose arba anglimis apšildant patalpas kai per anksti uždaroma krosnis. Įkvėptos dujos greitai prasiskverbia į eritrocitus ir trukdo į juos patekti deguoniui. Apsinuodijus anglies monoksidu, skauda ir svaigsta galva, silpna, ūžia ausyse, atsiranda šleikštulys, vemiama, netenkama sąmonės ir galiausia ištinka mirtis.

Apsinuodyti galima ir anglies dioksidu. Tai atsitinka šuliniuose, ten kur vyksta rūgimas, oksidacija. Nukentėjusiajam smarkiai plaka širdis, ūžia ausyse, jaučiamas krūtinės ląstos spaudimas

## Apsinuodijimas cheminėmis medžiagomis
Rūgštys ir šarmai patekę į vidų, smarkiai pažeidžia burnos ertmės, stemplės ir skrandžio audinius, išėsdina gleivinę, net gali ją prakiurdyti. Apsinuodijus šiomis medžiagomis, labai skauda ryjant, balsas pasidaro kimus, apima kosulys, vėliau gali ištikti ir šokas.

## Apsinuodijimas maisto produktais

Dažniausiai apsinuodijama grybais (nuodingieji grybai), pasenusiais mėsos konservais, majonezu, sugedusiais rūkytais produktais. Apsinuodijęs žmogus vemia, viduriuoja, jam labai skauda galvą, dvejinasi akyse, sutrinka rijimas, paralyžiuojamos galūnės. Mirštama nuo širdies veiklos susilpnėjimo ir kvėpavimo centro paralyžiaus.

## Apsinuodijimas vaistiniais preparatais
* Nuodingieji augalai

## Šaltiniai
Pasikorimas

**Pasikorimas** – savižudybės forma, mirtis dėl kvėpavimo ir širdies veiklos išnykimo kilpa užveržus kaklą. Jei kartis pradėta neseniai, įmanoma žmogui neleisti numirti – savižudį išimti iš kilpos, daryti dirbtinį kvėpavimą, išorinį širdies masažą, iškviesti greitąją medicininę pagalbą. Dar žr. – uždusimas.

Pasikorimas yra dažniausia savižudybės forma Lietuvoje, mažiau populiari kitose šalyse. Tai dažniausia savižudybės forma tarp vyrų.

Savižudis pasikarti gali tiek krisdamas iš tam tikro aukščio (kėdės, stalo) arba bando užsismaugti naudodamas tik savo jėgą nekrentant (horizontalioje padėtyje, pririšus kilpą ant durų rankenos, vonios vamzdžio ir stumiantis nuo jos taip, kad ji užspaustų kaklą). Šiuo būdu užtrunka kur kas ilgiau, kol ištinka mirtis: ant kūno įvyksta pakitimai, tokie, kaip kraujo išsiliejimas į akies obuolius, dar iki mirties. Dar vienas, rečiau pasitaikantis būdas – šokti iš didelio aukščio su kilpa, siekiant sulaužyti kaklą, tačiau šis būdas sunkiai suorganizuojamas, be to sprandas ne visada lūžta, jei neparinktas tinkamas aukštis.

Apie mirties priežastis ir kitus susijusius su pasikorimu dalykus, žiūrėkite straipsnį korimas.

## Išnašos
Smaugimas

**Smaugimas** – būdas nužudyti auką. Gyvūnų pasaulyje grobį pasmaugia smaugliai, pitonai, kai kurie žalčiai. Pasirinkę grobį jie užveržia vieną ar kelis žiedus apie gyvūno kūną. Aukai iškvepiant orą, grobikas ją veržia vis stipriau, kol ši uždūsta arba širdis nebegali varinėti kraujo. Grobiui žuvus roplys atleidžia gniaužtus ir ieško aukos galvos. Rytį grobį pradeda nuo galvos, pamažu nusivyniodamas nuo aukos kūno. Smaugimu efektyviausiai žudomi paukščiai ir žinduoliai, nes šiems šiltakraujams tenka tankiai kvėpuoti.

Augalų pasaulyje smaugikinių (*Celastraceae*) šeimos lianos – smaugikai (*Celastrus*) apsivynioja apie medžio kamieną, per ilgesnį laiką suspaudžia jo brazdą, ir dėl to augalas nudžiūsta. Nuo kai kurių grybų sukeltų ligų migliniams augalams susidaro savotiška ruduojanti stroma, kuri apjuosia ir suspaudžia augalų stiebą 2-3 cm pločio žiedu, todėl sutrinka augimas ir augalas nuskursta.
Pentas

Graikų mitologijoje **Pentas** – liūdesio, sielvarto personifikacija. Kai Dzeusas dievams skirstė veiklos sritis, Pento nebuvo, todėl jis gavo tą sritį, kurios niekas nenorėjo – sielvartą ir liūdesį. Pentas mėgsta kankinti tuos pačius asmenis; teikia pirmenybę, kurie verkia dėl artimo mirties. Norint neprisikviesti Pento reikia sielvartauti tyliai ir greitai.
Kariatija

Graikų mitologijoje **Kariatija** – riešutmedžio deivė. Vėliau klasikinėje mitologijoje asimiliuota Artemidės.

## Šaltiniai
Komas

Graikų mitologijoje **Komas** – linksmybių, nesaikingumo dievas. Dioniso ir Kirkės sūnus. Simbolizuoja anarchiją ir chaosą. Senovės Graikijoje jam skirtų festivalių metu, vyrai ir moteris apsikeisdavo drabužiais. 

Vaizduojamas kaip sparnuotas jaunuolis arba į vaiką panašus satyras, apgirtęs iki sąmonės netekimo. Buvo vaizduojamas pasipuošęs gėlių vainiku, nešantis deglą, kurį numesdavo. Buvo daugiau panašus į stipriai apgirtusį Dionisą\Bakchą, nei į gyvulišką Paną. 

## Šaltiniai
Mormo

Graikų mitologijoje **Mormo** – deivė, kuri kandžioja blogus vaikus. Manyta, kad buvo deivės Hekatės mylimoji.

Graikijoje auklės Mormo, į vampyrą panašios būtybės, vardu gąsdindavo nepaklusnius vaikus.
Afrikinis šventasis ibis

**Šventasis ibis** (*Threskiornis aethiopicus*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, ibių (*Threskiornithinae*) pošeimio, tikrųjų ibių (*Threskiornis*) genties paukščių rūšis.

Senovės Egipte buvo laikomas šventuoju paukščiu, išminties ir teisingumo dievo Toto simboliu. Pats Totas vaizduotas su ibio galva. Toto šventykloje laikyta gausybė ibių, o jų kūnai būdavo balzamuojami. Senovės Egipte ibių buvo daug ir jie netrukdomi veisėsi net ir miestuose, tačiau dabartiniame Egipte jų sutinkama labai retai. 

## Išvaizda
Afrikinis šventasis ibis yra mažesnis už baltąjį gandrą. Patinas ir patelė baltos spalvos, plasnojamųjų plunksnų galai juodi, su violetiniu atspalviu. Vidinės mažosios plasnojamosios plunksnos ilgos, jų galai išsidraikę, raityti. Nukarusios jos dengia net uodegą. Snapas ir kojos juodi. Rainelė tamsiai ruda su rausvu išoriniu žiedu. Nesubrendusių individų galvą ir kaklą dengia trumpos juodos ir baltos plunksnelės. Puošniosios plunksnos silpnai išsivysčiusios. Jaunikliai pilkšvai balti. Vidinės mažosios plasnojamosios plunksnos pailgėjusios, tačiau jų galai lygūs, neraityti. Galvą ir kaklą dengia balsvos plunksnelės. Galvos ir kaklo šonai tamsiai rudi, tačiau plunksnų pamatinė dalis balta. Snapas storas, trumpas, truputį lenktas, rausvas.
 
## Paplitimas

Afrikinis šventasis ibis paplitęs Afrikoje į pietus nuo Sacharos, pietų Arabijoje iki Persijos įlankos krantų, Tigro ir Eufrato upių aukštupyje.

Į Lietuvą užskrenda pavieniai paukščiai migracijos laikotarpiu.

## Biologija
Perėjimo laikotarpiu afrikinis šventasis ibis aptinkamas upių, ežerų slėniuose, klajojančių ibių dažnai pastebima ryžių laukuose, vandens telkinių pakraščiuose. Aktyvus dieną, nakvoja medžiuose. Nebijo žmogaus, nes nuo seno yra globojamas. Maisto ieško vaikščiodamas ir savo ilgu lenktu snapu krapštydamas žemę. Dažnai laikosi grupėmis. Pabaidymas šventasis ibis dažnai tupia į medį.

Lizdus krauna medžiuose iš šakų, vidų iškloja sausomis žolėmis, plunksnomis. Dėtyje paprastai būna 3–4 kiaušiniai, perimi maždaug mėnesį. 6–7 savaičių jaunikliai jau moka skraidyti ir palieka lizdą.

Minta bestuburiais:: kirmėlėmis, vabzdžiais, vėžiagyviais ir jų lervomis, moliuskais, žuvytėmis, varliagyviais.

## Šaltiniai
* *Lietuvos fauna: paukščiai, 1 knyga.* Sud. V. Logminas. – Vilnius: Mokslas, 1990.
Rudasis ibis

**Rudasis ibis** (*Plegadis falcinellus*) – ibisinių (*Threskiornithidae*) šeimos paukštis. 

## Išvaizda
Rudasis ibis yra mažesnis už pilkąjį garnį. Patinas tamsiai rausvai rudas, metalo blizgesio. Sparnai ryškesnės žalsvos spalvos, purpurinio blizgesio. Kūno apačia raudonai ruda. Snapas lyg dalgis nulinkęs žemyn, rusvas. Kojos rusvos. Rainelė rausvai ruda. Patelė panaši į patiną, tik jos apdaras rudesnis. Jauniklių kaklas pilkai rudas, kartais – su baltais taškučiais. Trumpesnis snapas.

## Paplitimas

Arealas pertrauktas. Eurazijoje paplitęs nuo Balkanų pusiasalio iki Mianmaro. Šiaurėje arealas siekia Vengriją, Dunojaus, Volgos deltą, Aralo jūrą, pietinę Himalajų papėdę. Į pietus paplitęs iki Indostano pusiasalio, Irano, Mažosios Azijos. Taip pat gyvena Šiaurės Amerikoje, Afrikoje, Australijoje.

Žiemoja Karibų jūros salose, Afrikoje, Viduržemio jūros pakrantėse.

Lietuvoje matytas tik kelis kartus. 

## Biologija
Gyvena atvirose pelkėse, gausiai apaugusiose vandens augalija, upių pakrantėse, ežerų bei jūrų įlankose. Maitinasi įvairiuose vandens telkiniuose, tačiau ten turi būti dvi būtinos sąlygos – atviras kraštovaizdis ir plačios seklumos.
Aktyvus dieną. Maistą renka dumblėtose seklumose. Baikštus ir tylus paukštis, laikosi būreliuose. Peri kolonijomis su kitais garniais, naktikovais, girnovėmis, kormoranais. Rečiau – ir atskiromis kolonijomis.

Lizdą suka abu poros nariai sunkiai prieinamose vietose tarp pernykščių nendrių, tarp krūmų. Neretai užima senus garnių lizdus. Dėtyje paprastai būna 3–4 kiaušiniai, perimi abiejų paukščių apie 22 dienas. Patinas neša maistą, o patelė maitina jauniklius maždaug mėnesį. Palikę lizdą, vieni jaunikliai laikosi su suaugusiais, o kiti pasklinda po kitus regionus.

Minta vabzdžiais ir jų lervomis, vėžiagyviais, kirmėlėmis, moliuskais, varliagyviais, mailiumi, augalų šaknimis. Mityba kinta priklausomai nuo sezono. Kai pasirodo daugiau buožgalvių, skėrių, rudasis ibis tuojau ima jais maitintis.

## Šaltiniai
* *Lietuvos fauna: paukščiai, 1 knyga.* Sud. V. Logminas. – Vilnius: Mokslas, 1990.
Apuokėlis

**Apuokėlis** (*Otus scops*) – pelėdinių (*Strigidae*) šeimos paukštis. Maždaug strazdo dydžio, su „auselėmis“. Kūno viršutinė pusė rudai pilka su išilginiais siaurais juodais dryželiais ir smulkiu skersiniu raštu. Apatinė kūno pusė su išilginiais juodais dryželiais, pilkos spalvos. Pastaibis iki pirštų apaugęs plunksnomis.

Gyvena miškuose, soduose, parkuose. Lietuvoje labai reta, atsitiktinai atskrenda iš pietinių kraštų.
Juodagalvis kiras

**Juodagalvis kiras** (*Larus melanocephalus*) – kirinių (*Laridae*) šeimos paukštis. Didesnis už rudagalvį kirą. Galva blizgančios juodos spalvos. Sparnų galai juodi, kojos raudonos, snapas raudonas su tamsia juostele. 

Lietuvoje stebėtas keletą kartų.
Mažasis kiras

**Mažasis kiras** (*Larus minutus*) – kirinių (*Laridae*) šeimos paukštis. 

## Išvaizda
Mažasis kiras yra smulkesnis už rudagalvį kirą. Nuo pastarosios rūšies nesunku atskirti iš juodos galvos, baltų sparnų galų bei juosvos jų apačios. Patino ir patelės galva juoda, kaklas, pilvinė pusė ir uodega balti, sparnai ir pečiai balsvai pilki. Plasnojamosios plunksnos pilkos su baltomis viršūnėmis. Snapas tamsiai raudonas, kojos raudonos, rainelė tamsiai ruda. Poilsio apdaru galva balta, tik pakaušis ir plotelis prie ausų pilki. Snapas juosvas. Jauniklių viršutinį kūno dalis juodai ruda. Galva balta, jos šonuose tamsios dėmės. Per sparnus eina įstriža tamsi juosta. Vairuojamosios plunksnos baltos su juoda juostele gale. Kūno apačia balta, su didele rusva ir pilka dėme pagurklyje ir tamsiu margumu kūno šonuose. Snapas juosvas, kojos raudonos. Rainelė juoda. Pūkuoto jauniklio viršus tamsiai rusvas, su juodai rudomis dėmėmis, kūno apačia rusva.

## Paplitimas
Arealas pertrauktas. Europoje paplitęs nuo Šiaurės jūros pakrančių iki Kamos baseino. Šiaurėje arealas siekia Botnijos įlanką, Volgos–Kamos aukštupį. Pietuose arealas tęsiasi iki Dnepro, Dono aukštupio, Lenkijos. Gyvena Vakarų Sibire ir šiauriniame Kazachstane, Lenos baseine ir Užbaikalėje. Žiemoja Šiaurės Amerikoje, šiaurinėse Afrikos pakrantėse, prie Kaspijos jūros.

Lietuvoje reta rūšis, dažnesnė tik migracijų metu.

## Biologija
Apsistoja ir veisiasi sekliuose ežeruose, tvenkiniuose. Lizdus krauna salelėse, pelkėtose pakrantėse. Įsikuria žuvėdrų, rudagalvių kirų kolonijose arba netoli jų. Dažnai telkiasi į atskiras nedideles kolonijas. Gana judrus, aktyvus šviesiuoju paros metu, ypač saulėtomis dienomis. Vikriai gaudo skraidančius vabzdžius. Ilsisi plūduriuodamas vandenyje.

Lytiškai subręsta antraisiais arba trečiaisiais gyvenimo metais. Lizdą įsirengia sausumoje arba ant plūduriuojančių augalų iš sausos žolės, viksvų, švendrų ir t. t. Lizdą krauna abu porelės nariai. Dėtyje paprastai būna 2–3 kiaušiniai, perimi apie 23 dienas. Perėti pradedama padėjus paskutinį kiaušinį. Tik išsiritę jaunikliai sveria maždaug po 10 gramų. Jei niekas nepuola, jie ilgai nepalieka lizdo. Skraidyti pradeda 3–4 savaičių amžiaus.

Minta smulkiais vabzdžiais, mašalais. Kartais lesa žuvų mailių. Labai vertinamas paukštis, nes sunaikina daug žemės ūkio kenkėjų.

## Šaltiniai
* *Lietuvos fauna: paukščiai, 1 knyga.* Sud. V. Logminas. – Vilnius: Mokslas, 1990.
Makonas

**Makonas** () – miestas Prancūzijoje, Burgundijos–Franš Kontė regione, Sonos ir Luaros departamento sostinė. Miestas išsidėstęs prie Sonos upės, 60 km į šiaurę nuo Liono. Makone gyvena 33 350 žmonės (2013 m. duomenys). Netoli nuo Makono yra krikščioniško jaunimo susibūrimo vieta – Tezė (''Taizé'') vienuolynas.

## Istorija

Makoną 1238 m. įsigijo Prancūzijos karalius. 1435 m. miestas buvo perleistas burgundams, o 1477 m. miestą vėl atgavo Prancūzija. XVI amžiuje Makonas buvo hugenotų tvirtovė.
Paprastasis kiras

**Paprastasis kiras** (*Larus canus*) – kirinių (*Laridae*) šeimos paukštis, kuris šiek tiek panašus į sidabrinį kirą, bet nuo jo skiriasi mažesniu dydžiu ir posnapyje nėra raudonos dėmės. Nuo tripirščio kiro skiriasi geltonomis kojomis. Nugara ir sparnai pilki, sparnų galai juodi su baltomis dėmėmis. Likusi kūno dalis balta. Snapas geltonas.

Gyvena įvairiuose vandenyse, bet Lietuvoje nėra dažnas.


Image:Möwenfamilie.JPG|Paprastojo kiro jaunikliai
Image:Seagull in the sky.jpg|Skrendantis paprastasis kiras
Image:Common Gull-Mindaugas Urbonas-1.jpg|Besiilsintis paprastasis kiras
Chionė

Graikų mitologijoje **Chionės** vardu buvo keturi personažai.
* Dievo Borėjo ir Oreitijos duktė. Nuo Poseidono susilaukė Eumolpo. Bijodama tėvo pykčio vaiką įmetė į jūrą, bet vaiką išgelbėjo Poseidonas nugabenęs jį į Etiopiją.
* Gražioji Daidaliono duktė. Buvo tokia graži, kad net dievai ją pamilo. Nuo Hermio susilaukė Autoliko, nuo Apolono Filamono. Ją užmušė deivė Artemidė, kadangi Chionė labai didžiavosi ir puikavosi savo grožiu.
* Priapo motina, jį pagimdžiusi nuo Dzeuso.
* Najadės Kalirojės ir Neilo duktė.

## Literatūra
* „Mitologijos enciklopedija 1“ „Vaga“ (1997)
Paolo Di Canio

**Paolo Di Kanijas** (g. 1968 m. liepos 9 d. Romoje) – buvęs Italijos futbolininkas, karjerą baigęs Serijoje C2, Romos „Cisco“ klube.

Paolo Di Canio karjera buvo ir yra gana įspūdinga – per ją jis laimėjo daug trofėjų, kartu pasižymėjo ir žaidimo metu užpuldamas teisėją, ir sveikindamas „Lazio“ aistruolius fašistiniais gestais po savo įmušto įvarčio į didžiausių priešų AS Roma vartus Romos derbio metu. Paolo Di Canio garsėja kaip aistringas ir atviras, net tiesmukas žmogus. Jis taip pat žymus tuo, kad jaunystėje priklausė Romos „Lazio“ ultrų grupuotei *Irriducibili*, kas yra retas atvejis tarp sportininkų profesionalų.

Paolo Di Canio atėjo į „Lazio“ 1985 m., kur rungtyniavo iki 1990, kai išvyko į Juventus. Ten praleidęs trejus metus, 1993 P. Di Canio persikėlė į Napoli klubą, vėliau atstovavo AC Milan, o 1996 išvyko į Glazgo Celtic ekipą. Sėkmingas žaidimas šiame klube leido žaidėjui persikelti į Anglijos Premjer lygą, Sheffield Wednesday ekipą.

Jungtinėje Karalystėje Paolo Di Canio išgarsėjo tuo, kad pastūmė arbitrą, kuris jam buvo parodęs raudoną kortelę. 1999 Paolo perėjo į West Ham United ir padėjo iškovoti 5 vietą lygoje. 2000 sezone BBC jo įvartį į Wimbledon vartus išrinko gražiausiu to sezono įvarčiu. Šis įvartis laikomas vienu gražiausių ir per visą Premjer lygos istoriją. Tais pačiais metais „West Ham United“ aistruoliai Di Canio išrinko ir geriausiu klubo žaidėju.

## Išnašos

## Nuorodos
*
Žebriai

**Žebriai** – kaimas Kelmės rajono savivaldybėje, prie Kelmės-Kražių kelio, 6 km į pietvakarius nuo Kelmės.

## Gyventojai

## Šaltiniai